Raudsepp (perekonnanimi)
Raudsepp on eesti perekonnanimi. Nimede eestistamisel määrati Raudsepp uueks perekonnanimeks isikuile, kelle perekonnanimi oli Eisenschmidt, Jürgenson ja Thimoteus. Raudsepa-nimelistele isikutele määrati uueks perekonnanimeks Tormis. 2018. aasta 1. jaanuari seisuga oli Eestis perekonnanimi Raudsepp 1748 inimesel: 836 mehel ja 912 naisel. Perekonnanimede levikult on Raudsepp 21. kohal.